text: Åbne Jyske Mesterskaber i gadefodbold for hjemløse og udsatte
  15 juni 2017 kl. 12.41
  I hjertet af Fredericia spilles der torsdag De Åbne Jyske Mesterskaber i gadefodbold. 175 deltagere fordel på 17 hold.
  Akseltorv i hjertet af Fredericia lægger torsdag asfalt til De Åbne Jyske mesterskaber i gadefodbold med deltagelse af 175 udsatte og hjemløse gadefodboldspillere fra 17 hold, der kommer fra hele landet.
  Fælles for spillerne er, at de ikke passer ind i den traditionelle foreningsidræt, men at de ikke desto mindre gerne vil være en del af et idrætsfælleskab og dyrke idræt og spille fodbold med ligesindede.
  Det er første gang, at Fredericia afholder De Åbne Jyske Mesterskaber, og i byen håber man, at det kan være med til at kickstarte et fodboldtilbud for udsatte i byen, og nogle flere får lyst til at dyrke idræt. 
  Det er organisationen Ombold, der står bag mesterskabet.
  